Veien tar av fra E6 ved Finneid og går i sørøstlig retning til Sulitjelma. Veien ble lagt der jernbanesporene til Sulitjelmabanen (nedlagt i 1972) tidligere hadde gått. Arbeidet med å forberede jernbanetraséen til biltrafikk begynte 2. juli 1971. I løpet av tre uker fra 24. juli 1972 ble skinnegangen revet og veien gjort kjørbar. Videre arbeid med veien (blant annet utstrossing av tunnelene) ble utført fram til 1975.